Национален център за контакт и Бюро „Творческа Европа“ взеха участие в регионална среща на европейските информационни мрежи

[image: ]Национален център за контакт по програма „Европа за гражданите“ и Бюро „Творческа Европа“ взеха участие в двудневна среща на европейските информационни мрежи, която се преведе в Албена на 20-22 юни 2017 год. 
Срещата протече под надслов „България и Румъния: 10 години в ЕС“ и беше открита от г-н Огнян Златев, ръководител на Представителството на Европейската комисия в България, и г-жа Анжела Кристеа, ръководител на Представителството на Европейската комисия в Румъния. 
[bookmark: _GoBack]Представители на Областните информационни центрове и центровете „Европа Директно“ от България и Румъния, координационният център EURAXESS към СУ „Св. Климент Охридски“, Младежки екип „Европа“, Европейският потребителски център,  Национален център за контакт, Бюро „Творческа Европа“, както и представители на академичната общност обсъдиха 10-годишнината от членството на България и Румъния в ЕС, Бялата книга и различните сценарии за бъдещето на Съюза, Декларацията от Рим и инициативата „Марш за Европа“. 
Национален център за контакт и Бюро „Творческа Европа“ проведоха консултации със заинтересовани страни, като особен фокус беше поставен върху подобряване участието на български организации в двете програми, разширяване обхвата на комуникационните инициативи на двата центъра и засилване на сътрудничеството и организирането на съвместни събития, свързани с предстоящото Председателство на Съвета на ЕС.

